Besopene vas na hy Arc de Triomphe se vlam probeer blusArc de Triompe. Foto: Wikipediaŉ Besope man is in hegtenis geneem nadat hy die vlam by die Arc de Triomphe in Parys, Frankryk probeer blus het. Volgens die polisie het die man sy motor naby die bekende landmerk parkeer en met ŉ brandblusser na die vlam gehaas. Die man het glo aan die polisie gesê hy wou die “brand” blus. Die vlam brand voor die graf van die Onbekende Soldaat. Die graf herdenk die Franse wat gesterf het in die twee wêreldoorloë. Dit is nie die eerste keer dat die vlam ‘aangeval’ word nie. In 2002 is ŉ verstandelik versteurde soldaat in hegtenis geneem toe hy op die vlam wou urineer. ŉ Ander man is in hegtenis geneem nadat hy eiers op die vlam probeer gaarmaak het terwyl nog ŉ man brandwonde opgedoen het nadat hy op die vlam gaan sit het.